Diari Oficial de la Generalitat Valenciana


Sumari del DOGV 9340, del 16-05-2022 (2022/4148)

Extracte de la Resolució de 10 de maig de 2022, del rector de la Universitat Politècnica de València, per la qual es convoca la huitena edició del programa «University júnior International Entrepreneurs» en la UPV, per al 2022, per a la concessió de deu ajudes de mobilitat per a estudiants i acabats de titular de la UPV per a la realització de pràctiques internacionals o interregionals d'emprenedoria, en el marc del conveni «Campus de l'emprenedor innovador» entre la UPV i la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4148


Data del document
:   10-05-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 10 de maig de 2022, del rector de la Universitat Politècnica de València, per la qual es convoca la huitena edició del programa «University júnior International Entrepreneurs» en la UPV, per al 2022, per a la concessió de deu ajudes de mobilitat per a estudiants i acabats de titular de la UPV per a la realització de pràctiques internacionals o interregionals d'emprenedoria, en el marc del conveni «Campus de l'emprenedor innovador» entre la UPV i la Conselleria d'Economia Sostenible, Sectors Productius, Comerç i Treball. [2022/4148]  
   
  
BDNS (identif.): 626209.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/626209)  
  
Primer. Persones Beneficiàries  
Podran sol·licitar les ajudes:  
a) Els acabats de titular i titulades de la UPV.  
Es considerarà «acabat de titular o titulada» aquell que realitze l'estada dins de l'any posterior a la finalització dels seus estudis en la UPV. La data de finalització d'estudis correspon a la data de lliurament/presentació del TFG, TFM o tesi doctoral, no al pagament del títol.  
  
b) L'alumnat de la UPV matriculat en el curs acadèmic 2021-2022, de grau, màster universitari, títol propi o doctorat.  
Que complisquen els requisits exigits en les bases de la convocatòria.  
  
Segon. Finalitat  
Aquesta convocatòria va dirigida a concedir un màxim de deu ajudes de mobilitat per a realitzar estades internacionals o interregionals d'emprenedoria d'un màxim de tres mesos de duració en entitats, centres europeus d'emprenedoria o empreses consolidades i relacionades amb la idea de negoci que presente el beneficiari.  
Aquest programa té com a objectiu desenvolupar el talent emprenedor de l'estudiantat i recentment titulats universitaris amb iniciatives globals, promovent l'augment de la motivació per l'emprenedoria a través de la mobilitat internacional i interregional i la formació en emprenedoria internacional amb la finalitat que l'estudiantat i acabats de titular reforcen i milloren les competències transversals emprenedores i puguen adquirir capacitats i aptituds en emprenedoria global, així com fomentar la creació de relacions professionals d'àmbit internacional o interregional.  
La duració de cada estada serà d'un mínim de dos mesos i un màxim de tres mesos, i podrà començar a partir de juliol de 2022 i finalitzar abans del 31 de desembre de 2022.  
  
Tercer. Bases reguladores  
Disponibles en http://www.ideas.upv.es/  
  
Quart. Import  
Les presents ajudes a la mobilitat són finançades per la Conselleria d'Economia Sostenible, Sectors Productius, Comerç i Treball, a través de la línia de subvenció C55420596 denominada «Campus de l'Emprenedor Innovador» dels pressupostos de la Generalitat per a 2022, amb càrrec a la partida pressupostària 967377728 422 40305 de l'oficina gestora de la Unitat d'emprenedoria IDEES UPV, per un import global màxim de 37.500 euros, aplicables a l'exercici 2022.  
Cadascuna de les ajudes està dotada (segons destí internacional o nacional) amb un màxim de 3.750 euros bruts pels tres mesos sencers d'estada. La dotació econòmica de l'ajuda estarà subjecta a la corresponent retenció que estableix la normativa vigent.  
  
  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Finalitza el 20 de juny de 2022.  
  
València, 10 de maig de 2022.- El rector: José Esteban Capilla Romá.